Frederik Stjernfelt

Frederik Stjernfelt (født den 6. juli 1957) er en dansk professor og forfatter. Han er professor i videnskabsteori, idéhistorie og semiotik ved Aalborg Universitet København. Stjernfelt er anmelder og skribent ved Weekendavisen siden 1994. Han var redaktør af Gyldendals kulturtidsskrift Kritik fra 1993 til 2012. Stjernfelt er medlem af Det Danske Akademi siden 2001
(dog passivt medlem siden 2020) og medstifter af Fri Debat, et selvsupplerende netværk, der arbejder for at fremme fuld ytringsfrihed. Han er en flittig skribent med en lang publikationsliste af både faglige og populære bøger og artikler.

Hæder 
Stjernfelt har modtaget en række priser for sit arbejde:

 2006: Lærebogsprisen sammen med Vincent F. Hendricks for bogen Tal en tanke
 2010: Dansk Magisterforenings forskningspris
 2017: Blixenprisen for "Årets indsats for ytringsfriheden" sammen med Jacob Mchangama
 2018: Semper ardens-bevilling fra Carlsbergfondet sammen med Ulrik Langen til at arbejde med en bog om trykkefrihedsperioden 1770-1773, som "for altid forandrede betingelserne for opinionsdannelse og udveksling af synspunkter i Danmark."
 2021: Årets historiske forskningsresultat for "Grov konfækt" tildelt af Den danske historiske forening.
 2021: Frit Flet-prisen for Grov konfækt tildelt af Politiken Fonden.

Privatliv 
Frederik Stjernfelt er gift med oversætter Agnete Dorph Stjernfelt og far til kunstneren Agnes Stjernfelt og tegneren Karoline Stjernfelt.

Bibliografi 
 Billedstorm (1989) sm. Poul Erik Tøjner.
 Baldr og verdensdramaet i den nordiske mytologi (1990).
 Formens betydning (1992).
 Rationalitetens Himmel (1997).
 Hadets anatomi. Rejser i Serbien og Bosnien efter krigen (2003) sm. Jens-Martin Eriksen.
 Krigens scenografi. Nye rejser i Serbien og Bosnien (2004) sm. Jens-Martin Eriksen.
 Kritik af den negative opbyggelighed (2005) med digteren Søren Ulrik Thomsen.
 Tal en tanke (2007) sm. Vincent F. Hendricks
 Doktorafhandlingen Diagrammatology (2007)
 Admiral Bitumen Zodiak. En lille Klaus Høeck encyklopædi (2008).
 Adskillelsens politik (2008) sm. Jens-Martin Eriksen.
 De Anstændige (2013) sm. Jens-Martin Eriksen.
 Natural Propositions. The Actuality of Peirce's Doctrine of Dicisigns (2014)
 MEN - ytringsfrihedens historie i Danmark (2016) sm. Jacob Mchangama
 Syv myter om Martin Luther (2017)
 Dit opslag er blevet fjernet. Techgiganter og ytringsfrihed (2018) sm. Anne Mette Lauritzen
 Grov konfækt. Tre vilde år med trykkefrihed - 1770-1773 (2020) sm. Ulrik Langen og Henrik Horstbøll.

Redigerede værker (Udvalg) 
 Bare træer. En antologi om danske skove (1994) sm. Per Højholt
 Rum og fænomenologi. Filosofi, æstetik, arkitektur, historie (2000) sm. Anders Michelsen
 Æstetisk kommunikation (2001) sm. Ole Thyssen
 Fodbold! Forfattere om fænomenet fodbold (2002) sm. Peter Christensen
 Tankens magt. Vestens idehistorie I-III (2006) sm. Hans Siggaard Jensen og Ole Knudsen.
 Signs and Meaning. 5 Questions (2009) sm. Peer F. Bundgaard
 Semiotics. Critical Concepts in Language Studies (2010) sm. Peer F. Bundgaard
 Kampen om disciplinerne (2015) sm. David Budtz Pedersen og Simo Køppe
 Kortlægning af dansk humanistisk forskning (2016) sm. David Budtz Pedersen
 Kampen om mennesket (2018) sm. David Budtz Pedersen og Finn Collin

Bidragsyder (Udvalg) 

 Artiklen "Sekularisme er en fundamentalisme" i Gudløs! Religionskritik i dag (2008) redigeret af Malene Busk
 Indledningen "En ødelæggende hyldest" i Søren Kierkegaard. En kritisk fremstilling i grundrids (1877, genudgivet 2013) af Georg Brandes
 Indledningen i Traktat om tre bedragere (2010) anonymt skrift (oversat af Claus Bratt Østergaard)
 Indledningen i Historiens afslutning og det sidste menneske (1992, genudgivet 2009) af Francis Fukuyama

Referencer

Eksterne henvisninger 
 Fri Debat 

Faglitterære forfattere fra Danmark
Professorer fra Københavns Universitet
Ansatte ved Aarhus Universitet
Debattører fra Danmark
Det Danske Akademi
Redaktører fra Danmark
Journalister ved Weekendavisen
Litteraturkritikere fra Danmark
Medlemmer af Videnskabernes Selskab
Personer i Kraks Blå Bog
Dansksprogede forfattere fra Danmark
Modtagere af Blixenprisen
Ansatte ved Aalborg Universitet